钦定古今图书集成/理学汇编/学行典/第209卷 > 徐继科
## 钦定古今图书集成/理学汇编/学行典/第209卷 > 徐继科

按《上虞县志》：徐继科，字赓虞，与仲兄广寅事父普母姜氏俱至孝。值父病危笃，医祷无效，科特焚香虔告，
求以身代，号泣者三日夜。是夕父梦金幞神人谓曰：
“汝数六，汝子数应如六，今易其三与之齐焉。且孝感
神明，锡以禄秩。”普惊醒，病遂脱然愈。越三年以寿终。
科亦六旬有三，后果禄仕符其梦。里人传其为孝感
“所致。